CELEX: 62022TN0023
Language: bg
Date: 2022-01-11 00:00:00
Title: Дело T-23/22: Жалба, подадена на 11 януари 2022 г. — Grail/Комисия

28.2.2022   
            
            
               BG
            
            
               Официален вестник на Европейския съюз
            
            
               C 95/43
            
         
      Жалба, подадена на 11 януари 2022 г. — Grail/Комисия
      (Дело T-23/22)
      (2022/C 95/61)
      Език на производството: английски
      
         Страни
      
      
         Жалбоподател: Grail LLC (Менлоу Парк, Калифорния, Съединени щати) (представители: D. Little, Solicitor, J. Ruiz Calzado, J. M. Jiménez-Laiglesia Oñate и A. Giraud, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на Комисията от 29 октомври 2021 г., с което се приемат временни мерки по член 8, параграф 5, буква a) от Регламент (EO) № 139/2004 на Съвета от 20 януари 2004 година относно контрола върху концентрациите между предприятия („Регламент за сливанията на ЕО“) по дело COMP/M.10493 — Illumina/GRAIL;
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: оспорва се компетентността на Комисията да приеме решението. Комисията няма компетентност да приема решение по член 8, параграф 5, буква a) от Регламент за сливанията на ЕО, ако по дело T-227/21 Съдът постанови, че шестте решения за препращане, приети от Комисията до 19 април 2021 г. съгласно член 22, параграф 3 от Регламента за сливанията на ЕО, са незаконосъобразни.
               
            
                  2.
               
               
                  Второ основание: грешки при прилагане на правото и фактически грешки, допуснати от Комисията при тълкуването, прилагането и мотивирането на правните изисквания за приемане на решението по член 8, параграф 5, буква a) от Регламента за сливанията на ЕО.
                  
                              —
                           
                           
                              Решението е неправилно, тъй като не взема предвид факта, че ангажиментите за отделяне, приети и нотифицирани на Комисията от Illumina, след като придобила акциите на GRAIL Inc. са попречили на страните да осъществят концентрацията по смисъла на член 7 от Регламента за сливанията на ЕО.
                           
                        
                              —
                           
                           
                              В решението не са обсъдени съдържателно условията на конкуренцията, съществували по времето, когато е прието то и не установявало как придобиването от Illumina на акциите на GRAIL Inc. е намалило или би намалило ефективната конкуренция, преди Комисията да може да приеме окончателно решение по същество.
                           
                        
                              —
                           
                           
                              Решението не установява нищо спешно, което да оправдае приемането на временни мерки, тъй като през няколкото месеца между приемането на въпросното решение и на решението по съществото на концентрацията не би могло да се случи нищо съществено от гледна точка на последици върху конкуренцията на засегнатите пазари.
                           
                        
                              —
                           
                           
                              Решението е опорочено от грешка при прилагане на правото, доколкото допуска, че съгласно член 8, параграф 5, буква a) от Регламент за сливанията на ЕО Комисията има право да приема временни мерки, за да гарантира ефективността на хипотетично бъдещо решение по член 8, параграф 4 от Регламент за сливанията на ЕО.
                           
                        
                              —
                           
                           
                              Налагането на особено задължение на GRAIL е несъвместимо с член 8, параграф 5, буква a) от Регламент за сливанията на ЕО; не е нито необходимо, нито пропорционално.